Severomorsk
Severomorsk (vene Североморск) on linn Venemaal Murmanski oblastis. Asub Barentsi mere Koola lahe kaldal, 25 km Murmanskist põhjas. 19. sajandil tekkis praeguse linna kohale Vajenga küla, mis 1951. aastal sai linnaõigused ja ühtlasi muudeti nimi Severomorskiks. Severomorskis asub Venemaa Põhjalaevastiku peabaas ja seetõttu on Severomorsk kinnine linn. Linna haldusalasse kuuluvad ka asulad Rosljakovo, Safonovo, Safonovo-1, Severomorsk-3 ja Štšukozero. Severomorskis asuvad laevaremonditehased.